SINALIZACIÓN DAS DATAS E CITACIÓN AOS INTERESADOS PARA O LEVANTAMENTO DAS ACTAS DE PAGAMENTO E OCUPACIÓN DOS BENS E DEREITOS AFECTADOS POLO EXPEDIENTE DE EXPROPIACIÓN FORZOSA TRAMITADO POLO PROCEDEMENTO DE TAXACIÓN CONXUNTA
ADMINISTRACIÓN LOCAL — Municipal — Tui (Outros documentos, notificacións e informacións públicas, 12/01/2018)

Faise pública, en cumprimento do artigo 49 do Regulamento da Lei de Expropiación Forzosa, e sen prexuízo da notificación individual a cada un dos afectados, a resolución ditada por esta Alcaldía en data 29.12.2017: Asunto: Sinalización das datas e citación aos interesados para o levantamento das actas de pagamento e ocupación dos bens e dereitos afectados polo expediente de expropiación forzosa tramitado polo procedemento de taxación conxunta para a execución do proxecto de apertura da prolongación da rúa Ourense no sentido Sur–Tui (Pontevedra). I.- Por acordo da Xunta de Goberno Local de data 21.09.2017 aprobouse definitivamente o proxecto de expropiación forzosa, polo procedemento de taxación conxunta, dos bens e dereitos necesarios para a execución do proxecto de apertura da prolongación da rúa Ourense no sentido Sur–Tui (Pontevedra) promovido polo Concello de Tui en calidade de administración expropiante, conforme ao previsto nos artigos 118 e seguintes da Lei 2/2016, do 10 de febreiro, do Solo de Galicia. II.- De conformidade co artigo 118 da Lei 2/2016, de 10 de febreiro, do Solo de Galicia, o acordo de aprobación definitiva do expediente de taxación conxunta implica a declaración de urxencia da ocupación dos bens e dereitos afectados, e o pagamento ou depósito do importe da valoración establecida, produce os efectos previstos nos números 6, 7 e 8 do artigo 52 da Lei de expropiación forzosa, sen prexuízo de que se continúe a tramitación do procedemento para a definitiva fixación do xustiprezo. Polo anterior procede fixar as datas nas que se procederá ó levantamento das correspondentes Actas de Pagamento e Ocupación de conformidade cos artigos 49 e 55 do Regulamento da Lei de expropiación forzosa. III.- Conforme ao artigo 206 do Real Decreto 3288/1978, de 25 de agosto, polo que se aproba o Regulamento de Xestión Urbanística, se o expropiado non quixera aceptar o prezo xusto, non achegase títulos suficientes xustificativos do seu dominio, existira contenda respecto á titularidade do ben ou dereito expropiado, ou en xeral, se concorrese algún dos supostos do artigo 51 do regulamento de expropiación forzosa, a Administración consignará o seu importe na Caixa Xeral de Depósitos. IV. - De conformidade co establecido no artigo 55.1º do regulamento de expropiación forzosa, estenderase acta de ocupación da cousa ou dereito expropiado a continuación da de pagamento ou consignación. Para proceder ao levantamento destas actas, deberán asistir os titulares persoalmente ou ben representados por persoa debidamente autorizada para actuar no seu nome, con poder suficiente do que achegará copia, provistos ademais dos seus documentos orixinais acreditativos da súa titularidade e documento nacional de identidade, podendo asistir acompañado pola súa conta, se o coida oportuno, dos seus peritos ou notario. No caso de que a finca ou dereito pertenza a varias persoas é necesario a comparecencia de todos eles por si ou debidamente representados con poder suficiente. V. - Visto o informe emitido en data 28.12.2017 no seno do expediente de referencia aos efectos de xustificar as cantidades que en concepto de xustiprezo expropiatorio deben ser abonadas polo Concello de Tui a cada un dos titulares dos dereitos da parcela núm.1, afectada polo expediente de expropiación forzosa tramitado polo procedemento de taxación conxunta para a execución do proxecto de apertura da prolongación da rúa Ourense no sentido Sur–Tui (Pontevedra). Vista a proposta de resolución emitida pola Alcaldía o 28.12.2017 o informe da Intervención municipal da mesma data e o decreto 2017-1670 de data 29.12.2017, esta Alcaldía, de conformidade coas atribucións que me confire a lexislación vixente, emite a seguinte RESOLUCIÓN: PRIMEIRO.- Convocar aos titulares de bens e dereitos afectados polo presente expediente para proceder ao levantamento das actas de pagamento e ocupación que terá lugar nas dependencias municipais da Casa do Concello, Salón de Plenos, Praza do Concello núm.1, O Tui, nos días e horas que se sinalan: SEGUNDO.- Ordenar a Tesourería municipal que se proceda o pago dos importes sinalados no punto primeiro desta resolución. TERCEIRO.-Notificar a presente resolución aos interesados, con indicación a cada un deles da data, hora e lugar nos que se procederá ao levantamento das actas de pagamento e ocupación e publicar a resolución no Boletín Oficial da Provincia segundo esixe o artigo 49 do regulamento de expropiación forzosa.” En Tui, documento asinado dixitalmente á marxe. O Alcalde Carlos Vázquez Padín